บอร์ด OISHI เห็นพ้องแตกพาร์เหลือ 1 บ. เพิ่มสภาพคล่อง
บอร์ด OISHI เห็นพ้องแตกพาร์เหลือ 1 บาท จากเดิม 2 บาท เพิ่มสภาพคล่อง
บอร์ด OISHI เห็นพ้องแตกพาร์เหลือ 1 บาท จากเดิม 2 บาท เพิ่มสภาพคล่อง
22 พ.ย. 2562

บริษัท โออิชิ กรุ๊ป จำกัด (มหาชน) หรือ OISHI เปิดเผยว่า ที่ประชุมคณะกรรมการบริษัท เห็นสมควรเสนอต่อที่ประชุมผู้ถือหุ้นเพื่อพิจารณาอนุมัติการเปลี่ยนแปลงมูลค่าหุ้นที่ตราไว้ของบริษัท จากเดิมมูลค่าหุ้นละ 2 บาท เป็นมูลค่าหุ้นละ 1 บาท เพื่อเสริมสภาพคล่องให้แก่หุ้นของบริษัท ซึ่งจะส่งผลให้จำนวนหุ้นสามัญของบริษัท เพิ่มขึ้นจาก 187,500,000 หุ้น มูลค่าหุ้นละ 2 บาท เป็น 375,000,000 หุ้น มูลค่าหุ้นละ 1 บาท
โดยภายหลังการเปลี่ยนแปลงมูลค่าหุ้นที่ตราไว้ จำนวนหุ้นสามัญที่ผู้ถือหุ้นแต่ละรายถืออยู่จะมีจำนวนเพิ่มขึ้นในอัตราส่วน 1 หุ้นสามัญเดิมต่อ 2 หุ้นสามัญใหม่ โดยสัดส่วนการถือหุ้นของผู้ถือหุ้นเดิมทุกรายจะไม่เปลี่ยนแปลง ทุนจดทะเบียนและทุนชำระแล้วของบริษัทจะยังคงเดิม